
A történeti alkotmány és hatása az Alaptörvényre és a modern alkotmányos intézményekre

A történeti alkotmány és hatása az Alaptörvényre és a modern alkotmányos intézményekre
A dolgozat a történeti alkotmány vívmányaival és azok alkotmánybírósági gyakorlatban betöltött szerepével és jelentőségével foglalkozik.
Az Alaptörvény hatálybalépését követően új időszámítás kezdődött hazánk alkotmányos történetében. Ennek keretében a jogalkotó egy nagyon speciális megoldást is alkalmazott a húsvéti alkotmányban: beemelte a történeti alkotmány vívmányait a tételes jogba oly módon, hogy kötelezővé tette azok figyelembevételét az Alaptörvény rendelkezéseinek értelmezése során. (Alaptörvény R) cikk (3) bekezdés)
Nem határozta meg azonban a jogalkotó sem az alkalmazható vívmányok körét, sem alkalmazhatóságuk kereteit, ezeket az Alkotmánybíróság gyakorlatára bízta.
A dolgozat elsősorban ennek megfelelően az alkotmánybírósági gyakorlat és a témához kapcsolódó szakirodalom vizsgálatával törekszik képet adni a történeti alkotmány vívmányainak R) cikk (3) bekezdés szerinti gyakorlati jelentőségéről. Kitér továbbá a dolgozat az alkotmánybírósági gyakorlat mellett a történeti alkotmány fogalmának meghatározásával kapcsolatos nehézségekre, az R) cikk (3) bekezdésben foglaltak értelmezésére, és a történeti alkotmány vívmányainak körére is.



